Сэкрэк Владимир ягъэлъапIэ
Сэкрэк Владимир республикэм щыцIэрыIуэ бизнесменщ, хьэрычэт Iуэхум и лъабжьэр Къэбэрдей-Балъкъэрым щызыгъэтIылъахэм ящыщщ. Ар КъБР-м законхэр зыубзыху и орган нэхъыщхьэм и депутату щытащ.
Владимир сыт щыгъуи гулъытэ хэха хуещI спортым, щэнхабзэм я лэжьакIуэхэм, ветеранхэм, хуэныкъуэ цIыхухэм ядэIэпыкъуным. Абы и нэIэ зэпымыууэ тригъэтщ езыр щалъхуа къуажэм щыIэ школ-интернатым. Абы куэдкIэ и фIыщIэщ Нартан дэт интернатыр иджыпсту республикэм щынэхъыфI дыдэхэм зэращыщыр, сабийхэри зыхуей зэрыщыхуэзэр. Апхуэдэу Сэкрэк Владимир къаруушхуэ ирехьэлIэ республикэм шы спортым зыщегъэужьыным.
Дыгъуасэ Сэкрэк Владимир къыхуагъэфэщащ КъБР-м и Правительствэм и ЩIыхь тхылъыр.
